ಅತ್ಯುತ್ಸಾಹಿ IAS ಅಧಿಕಾರಿಯೊಬ್ಬರ ಯಡವಟ್ಟು, ವೈದ್ಯಲೋಕದಲ್ಲಿ ಎದುರಾಯ್ತು ವಿರೋಧ ಬೆಂಗಳೂರು: ಯಾವುದೇ ರೀತಿಯ ಪರಿಣಿತಿ ಇಲ್ಲದಿದ್ದರೂ ಸ್ವ್ಯಾಬ್ ಸಂಗ್ರಹಿಸಿದ್ದಾರೆ ಎಂದು ಕೋವಿಡ್ ವಾರ್ ರೂಮಿನ ಇನ್ಚಾರ್ಜ್ ಆಗಿರುವ IAS ಅಧಿಕಾರಿ ಮನೀಶ್ ಮೌದ್ಗಿಲ್ ಬಗ್ಗೆ ವೈದ್ಯಕೀಯ ವಲಯದಲ್ಲಿ ವಿರೋಧ ವ್ಯಕ್ತವಾಗುತ್ತಿದೆ. ಅತ್ಯುತ್ಸಾಹಿ IAS ಅಧಿಕಾರಿಯೊಬ್ಬರ ಯಡವಟ್ಟು ವೈದ್ಯಕೀಯ ಸಿಬ್ಬಂದಿ ಅಲ್ಲದಿದ್ದರೂ, ಕೋವಿಡ್ ವಾರ್ ರೂಂನ ಇನ್ಚಾರ್ಜ್ ಆಗಿರುವ ಐಎಎಸ್ ಅಧಿಕಾರಿ ಮನೀಶ್ ಮೌದ್ಗಿಲ್ ಬೆಂಗಳೂರಿನ ವಿದ್ಯಾಪೀಠ ಹೆಲ್ತ್ ಸೆಂಟರ್ನಲ್ಲಿ ಗಂಟಲು ದ್ರವ ಸಂಗ್ರಹ ಮಾಡಿದ್ದಾರೆ. ಇದರಿಂದಾಗಿ ವೈದ್ಯಕೀಯ ವಲಯದಲ್ಲಿ ಅಧಿಕಾರಿಯ ಈ ಕಾರ್ಯಕ್ಕೆ ಭಾರಿ ವಿರೋಧ ವ್ಯಕ್ತವಾಗುತ್ತಿದೆ. ತಮ್ಮ ಆಕ್ರೋಶ ಹೊರಹಾಕಿರುವ ವೈದ್ಯಾಧಿಕಾರಿಗಳು, ನೀವು ಬಯಾಲಜಿ ಸ್ಟೂಡೆಂಟಾ ಎಂದು ಅಧಿಕಾರಿಗೆ ಪ್ರಶ್ನೆ ಮಾಡಿದ್ದಾರೆ. ಜೊತೆಗೆ ನೀವು ಸರಿಯಾದ ರೀತಿಯಲ್ಲಿ ಗಂಟಲು ದ್ರವ ತೆಗೆದಿಲ್ಲ ಎಂಬುದು ವಿಡಿಯೋದಲ್ಲಿ ಬಹಿರಂಗವಾಗಿದೆ ಎಂದು ಕಿಡಿಕಾರಿದ್ದಾರೆ. ಗಂಟಲ ದ್ರವ ತೆಗೆಯುವಾಗ ನೀವೊಬ್ಬರು ಮಾತ್ರ PPE ಕಿಟ್ ಧರಿಸಿದ್ದೀರಿ. ಆದರೆ ನಿಮ್ಮ ಅಕ್ಕಪಕ್ಕದಲ್ಲಿದ್ದ ಆರೋಗ್ಯ ಅಧಿಕಾರಿಗಳು ಸರಿಯಾಗಿ ಪಿಪಿಇ ಕಿಟ್ ಹಾಗೂ ಕೈಗವಸು ಸಹ ಹಾಕಿಲ್ಲ. ಇದರಿಂದಾಗಿ ಸಾರ್ವಜನಿಕ ಸ್ಥಳಗಳಲ್ಲಿ ಸ್ಯಾಂಪಲ್ ತೆಗೆಯಲು ನಿಮಗೆ ಅನುಮತಿ ನೀಡಿದವರು ಯಾರು ಎಂದು ಪ್ರಶ್ನೆ ಮಾಡಿದ್ದಾರೆ. Copyrights 2019 TV9 Kannada. All rights reserved.Designed and Developed by Veegam Software Pvt Ltd.